Eelnõu 20.11.2018

Esitaja: vallavalitsus



**KANEPI VALLAVOLIKOGU**

**OTSUS**

Kanepi 20.11.2018 nr 1-3/2018/

**Arvamuse andmine Korjusmäe uuringuruumi**

**geoloogilise uuringu loa taotluse ja otsuse eelnõu kohta**

Keskkonnaamet saatis Kanepi Vallavalitsusele 22. oktoobril 2018 kirja nr 12-2/18/78-4, milles soovitakse, tuginedes maapõueseaduse § 27 lõikele 7 ja selles sätestatud tähtajale kohaliku omavalitsuse motiveeritud arvamust uuringuloa andmisega nõustumise või keeldumise kohta.

Geoloogilise uuringu luba taotletakse Põlva maakonnas Kanepi vallas Sirvaste külas riigile kuuluvale katastriüksusele Korjusmäe karjäär (katastritunnus 85603:002:0446). Taotletava uuringuruumi teenindusala pindala on 3,01 ha. Tegemist on tarbevaru uuringuga Korjusmäe liivamaardlas, mille käigus plaanitakse rajada kuni 15 puurauku ja kuni 15 uuringukaeveõõnt. Uurimissügavus on kuni 20m. Uuritavateks maavaradeks on liiv ja kruus. Taotletava loa kehtivusaeg on 2 aastat. Uuringuruumi nimetus on Korjusmäe uuringuruum. Uuringu teostaja on Maavarauuringud OÜ.

Lähtudes eeltoodust ja võttes aluseks kohaliku omavalitsuse korralduse seaduse § 22 lõike 2, maapõueseaduse § 27 lõike 7 ning tutvunud Põlva maakonnas Kanepi vallas Sirvaste külas riigile kuuluvale katastriüksusele Korjusmäe karjäär uuringuruumi geoloogilise uuringu loa taotlusega ja Keskkonnaameti poolt Korjusmäe uuringuruumis uuringuloa andmise korralduse eelnõuga, Kanepi Vallavolikogu o t s u s t a b:

1. Nõustuda Makita Karjäärid OÜ-le (registrikood 12937396, aadress Jaani 2, Elva linn, Elva vald, 61504 Tartu maakond) geoloogilise uuringu loa andmisega (edaspidi uuringuluba) Korjusmäe uuringuruumis maavara tarbevaru uuringu teostamiseks.

2. Otsus jõustub teatavakstegemisest.

3. Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Kaido Kõiv

volikogu esimees

**Õiend Kanepi Vallavolikogu 20.11.2018 otsuse eelnõu**

**"** **Arvamuse andmine Korjusmäe uuringruumi geoloogilise uuringu**

**loa taotluse ja otsuse eelnõu kohta”**

Keskkonnaamet korraldas Korjusmäe uuringuruumi geoloogilise uuringu loa taotlemise õiguse saamiseks enampakkumise 16.03.2018 korraldusega nr 1-3/18/649. Enampakkumise võitjaks osutus Makita Karjäärid OÜ.

Makita Karjäärid OÜ (registrikood 12937396, aadress Jaani 2, Elva linn, Elva vald, 61504 Tartu maakond) esitas geoloogilise uuringu loa taotluse (edaspidi uuringuluba) Korjusmäe uuringuruumile (registreeritud Keskkonnaameti dokumendihaldussüsteemis 02.01.2018 dokumendina nr 12-2/18/78).

Geoloogilise uuringu luba taotletakse Põlva maakonnas Kanepi vallas Sirvaste külas riigile kuuluvale katastriüksusele Korjusmäe karjäär (katastritunnus 85603:002:0446). Taotletava uuringuruumi teenindusala pindala on 3,01 ha. Tegemist on tarbevaru uuringuga Korjusmäe liivamaardlas, mille käigus plaanitakse rajada kuni 15 puurauku ja kuni 15 uuringukaeveõõnt. Uurimissügavus on kuni 20 m. Uuritavateks maavaradeks on liiv ja kruus. Taotletava loa kehtivusaeg on 2 aastat. Uuringuruumi nimetus on Korjusmäe uuringuruum. Uuringu teostaja on Maavarauuringud OÜ.

MaaPS § 4 lg 2 järgi on maavara geoloogiline uuring maavara kaevandamise ja kasutusele võtmise eesmärgil tehtav geoloogiline töö. MaaPS § 17 lg 2 järgi on geoloogiline uuring lubatud uuringuloa alusel. MaaPS § 27 lg 1 järgi esitab taotleja uuringuloa saamiseks loa andjale taotluse. MaaPS § 26 kohaselt annab uuringuloa Keskkonnaamet.

Geoloogilise uuringuloa andmisest keeldumise alused sätestab MaaPS § 35. Käesolevaks hetkeks ei ole Keskkonnaamet tuvastanud põhjendatud alust uuringuloa andmisest keeldumiseks Korjusmäe uuringuruumis.

Geoloogilise uuringu luba ei anna uuringuloa omanikule garantiid, et talle hilisemalt antakse maavara kaevandamise luba ning geoloogilise uuringu loa saamisel ei teki õiguspärast ootust kaevandamisloa saamiseks.

Taotletav uuringuruum asub kaevandamisega rikutud alal. Uuringute eesmärgiks on välja selgitada korrastamata Korjusmäe liivakarjääris olev jääkvaru, et enne ala korrastamist väljata kogu olemasolev maavaravaru.

Antud taotluse puhul on tagatud eelpool nimetatud tingimused, kuna tegemist on varasemalt kaevandatud alaga, taotletava ala piires on jääkvaru väljamata, loa andmine tagaks kaevandatud alade nõuetekohase korrastamise ning oleks välditud ebaotstarbekate jääkplokkide tekkimine.

Kohaliku omavalitsuse korralduse seaduse § 22 lõike 2 kohaselt otsustab seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi kohaliku omavalitsuse volikogu, kes võib delegeerida nende küsimuste lahendamise valitsusele.

Käesolev otsuse eelnõu on heaks kiidetud Kanepi Vallavalitsuse poolt 14.11.2018. Tulenevalt MaaPS § 27 lõikest 7 edastab vallavalitsus eelnõu menetlemiseks volikogule.

Käesolevale eelnõule on lisatud Keskkonnaameti 22.10.2018 kirjaga nr 12-2/18/78-4

edastatud täiendavad dokumendid.

Eelnõu koostas

Urmas Kolina

keskkonnaspetsialist

Ettekandja: Urmas Kolina